Neuvoston asetus (ETY) N:o 2843/72, annettu 19 päivänä joulukuuta 1972, Euroopan talousyhteisön ja Islannin tasavallan sopimuksessa määrätyistä suojatoimenpiteistä



Virallinen lehti nro L 301 , 31/12/1972 s. 0162 - 0163

Suomenk. erityispainos Alue 11 Nide 1 s. 0203

Tanskank. erityispainos: Sarja I Alue 1972(31.12)L301 s. 0164

Ruotsink. erityispainos Alue 11 Nide 1 s. 0203

Englannink. erityispainos: Sarja I Alue 1972(31.12)L301 s. 0164

Kreikank. erityispainos: Luku 11 Nide 4 s. 0164

Espanjank. erityispainos: Luku 11 Nide 3 s. 0166

Portugalink. erityispainos: Luku 11 Nide 3 s. 0166



NEUVOSTON ASETUS (ETY) N:o 2843/72, annettu 19 päivänä joulukuuta 1972, Euroopan talousyhteisön ja Islannin tasavallan sopimuksessa määrätyistä suojatoimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Islannin tasavallan välinen sopimus allekirjoitettiin Brysselissä 22 päivänä heinäkuuta 1972, Euroopan talousyhteisön perustamissopimuksessa määrättyjen suojatoimenpiteiden täytäntöönpanossa noudatettavat menettelyt on vahvistettu itse sopimuksessa, ja sopimuksen 23-28 artiklassa määrättyjen suojalausekkeiden ja suojatoimenpiteiden täytäntöönpanoa koskevat yksityiskohtaiset säännöt olisi sitävastoin vielä vahvistettava, ON ANTANUT TÄMÄN ASETUKSEN: 1 artikla Neuvosto voi perustamissopimuksen 113 artiklassa määrättyä menettelyä noudattaen päättää saattaa asian Euroopan talousyhteisön ja Islannin välisellä sopimuksella - jäljempänä "sopimus" - perustetun sekakomitean käsiteltäväksi kyseisen sopimuksen 23, 25 ja 27 artiklassa määrättyjä toimenpiteitä varten. Tarvittaessa neuvosto toteuttaa nämä toimenpiteet samaa menettelyä noudattaen. Komissio voi omasta aloitteestaan tai jäsenvaltion pyynnöstä tehdä asiaa koskevia aiheellisia ehdotuksia. 2 artikla 1. Jos kyseessä ovat käytännöt, joiden osalta on perusteltua, että yhteisö soveltaa sopimuksen 24 artiklassa määrättyjä toimenpiteitä, komissio tekee tapausta tutkittuaan omasta aloitteestaan tai jäsenvaltion pyynnöstä päätöksen siitä, ovatko käytännöt sopimuksen mukaiset. Tarvittaessa se tekee suojatoimenpiteiden toteuttamista koskevan ehdotuksen neuvostolle, joka tekee ratkaisunsa perustamissopimuksen 113 artiklassa määrättyä menettelyä noudattaen. 2. Jos kyseessä ovat käytännöt, joiden osalta yhteisössä voidaan toteuttaa suojatoi- menpiteitä sopimuksen 24 artiklan perusteella, komissio tekee tapausta tutkittuaan päätöksen siitä, ovatko käytännöt sopimukseen kirjattujen periaatteiden mukaiset. Tarvittaessa se antaa asiasta aiheellisia suosituksia. 3 artikla Jos kyseessä ovat käytännöt, joiden osalta on perusteltua, että yhteisÄHo toteuttaa sopimuksen 26 artiklassa määrättyjä toimenpiteitä, sovelletaan asetuksessa (ETY) N:o 459/68(1) vahvistettua menettelyä. 4 artikla 1. Jos poikkeuksellisten olosuhteiden vuoksi on toimittava heti sopimuksen 25 ja 27 artiklassa tarkoitetuissa tilanteissa sekä suoraan ja välittömästi kauppaan vaikuttavien vientitukien osalta, sopimuksen 28 artiklan 3 kohdan d alakohdassa määrätyt suojatoimenpiteet voidaan toteuttaa jäljempänä vahvistetuin edellytyksin. 2. Komissio voi omasta aloitteestaan tai jäsenvaltion pyynnöstä tehdä aiheellisia ehdotuksia, joista neuvosto antaa lausuntonsa perustamissopimuksen 113 artiklassa määrättyä menettelyä noudattaen. 3. Jollei ole kyse suoraan ja välittömästi kauppaan vaikuttavista vientituista, asianomainen jäsenvaltio voi ottaa käyttöön tuonnin määrällisiä rajoituksia. Sen on viipymättä annettava näistä toimenpiteistä tieto toisille jäsenvaltioille ja komissiolle. Komissio päättää kiireellisenä asiana 25 artiklan osalta enintään kolmen työpäivän kuluessa ja 27 artiklan osalta enintään viiden työpäivän kuluessa ensimmäisessä alakohdassa tarkoitetusta tiedoksiannosta, onko toimenpiteet säilytettävä, muutettava tai lakkautettava. Komission päätös annetaan tiedoksi kaikille jäsenvaltioille. Se on pantava heti täytäntöön. Jäsenvaltiot voivat saattaa komission päätöksen neuvoston käsiteltäväksi 25 artiklan osalta enintään viiden työpäivän kuluessa ja 27 artiklan osalta enintään kymmenen työpäivän kuluessa päätöksen tiedoksiannosta. Neuvosto kokoontuu viipymättä. Se voi määräenemmistöllä muuttaa tai kumota komission päätöksen. Jos tämän kohdan mukaisia toimenpiteitä toteuttanut jäsenvaltio jättää päätöksen neuvoston käsiteltäväksi, komission päätöstä lykätään. Lykkäys päättyy 25 artiklan osalta 15 päivän kuluessa ja 27 artiklan osalta 30 päivän kuluessa asian jättämisestä neuvoston ratkaistavaksi, jollei neuvosto ole vielä muuttanut tai kumonnut komission ehdotusta. Tätä kohtaa sovellettaessa on valittava ensisijaisesti toimenpiteitä, jotka aiheuttavat mahdollisimman vähän häiriötä yhteismarkkinoiden toiminnalle. Ennen kuin komissio esittää kantansa asianomaisen jäsenvaltion tämän kohdan mukaisesti toteuttamista toimenpiteistä, se käy neuvotteluja. Nämä neuvottelut käydään neuvoa-antavassa komiteassa, joka muodostuu kunkin jäsenvaltion edustajista ja jonka puheenjohtajana toimii komission edustaja. Komitea kokoontuu puheenjohtajansa kutsusta. Tämä toimittaa jäsenvaltioille hyvissä ajoin kaikki aiheelliset tiedot. 5 artikla Tämän asetuksen säännökset eivät rajoita perustamissopimuksessa, erityisesti 108 ja 109 artiklassa, määrättyjen suojalausekkeiden soveltamista sopimuksessa määrättyä menettelyä noudattaen. 6 artikla Komissio tekee sopimuksen 28 artiklan 2 kohdassa määrätyn yhteisön ilmoituksen sekakomitealle. 7 artikla Ennen 31 päivää joulukuuta 1974 neuvosto päättää määräenemmistöllä komission ehdotuksesta tämän asetuksen ja erityisesti sen 4 artiklan 3 kohdan mukautuksista, jotka kokemuksen perusteella mahdollisesti osoittautuvat tarpeellisiksi sen estämiseksi, että yhteismarkkinoiden yhtenäisyys vaarantuu. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1972. Neuvoston puolesta Puheenjohtaja T. WESTERTERP (1) EYVL N:o L 93, 17.4.1968, s. 1